Prosentit, peräkkäiset muutokset

Tehtävä 1. Laske uudet arvot, kun

a) 15 € hintaa kasvatetaan ensin 13 % ja sitten kasvatetaan 20 % lisää

b) 160 € hintaa alennetaan ensin 15 % ja sitten alennetaan 3 % lisää

c) 2,9 € hinta nousee ensin 3,2 %, vähenee sitten 2,9 %, nousee vielä 7,1 % ja vähenee lopuksi 11 %.

Tehtävä 2. Olet aikeissa ostaa uuden tietokoneen, jonka hinta on 799 €. Joulualennuksessa sen hinta alenee 40 %, ja saat siihen vielä 10 % alennuksen kanta-asiakkaana. Paljonko tietokone maksaa sinulle?

Tehtävä 3. Television hinta oli 459 euroa. Aluksi sen hintaa laskettiin 20 %, mutta koska sen kysyntä kasvoi alennuksen myötä voimakkaasti, myyjä päätti korottaa hintaa 20 %.

a) Kuinka paljon televisio maksoi halvimmillaan?

b) Mikä oli television hinta kaikkien hinnanmuutosten jälkeen?

Tehtävä 4. Paita maksoi ennen alennusmyyntejä 60 €. Hintaa alennettiin ensin 40 prosenttia ja alen loppurysäyksessä vielä 20 prosenttia. Kuinka paljon paita lopuksi maksoi?

Tehtävä 5. Saat tuntipalkkaa 14,20 €, joka nousee koeajan jäkeen 2,5 % ja puoli vuotta myöhemmin saat vielä yleisen 1,25 % korotuksen.

a) Mikä on tuntipalkkasi molempien korotuksien jälkeen?

b) Kuinka monta prosenttia palkan nousu on yhteensä?

Tehtävä 6. Osakkeen arvo laski 46 prosenttia ja nousi sitten ensiksi 15 prosenttia ja tämän jälkeen vielä 34 prosenttia. Oliko osakkeen arvo näiden muutosten jälkeen suurempi vai pienempi kuin ennen muutoksia?

Tehtävä 7. Tuotteen hintaa alennetaan ensin 5 % ja sitten 15 %. Kuinka monta prosenttia tuotteen hintaa alennetaan yhteensä?

Tehtävä 8. Tuotteen hinta nousi ensin 8 %, mutta myöhemmin sitä laskettii 12 %. Kuinka paljon tuotteen hinta on muuttunut alkuperäisestä?

Tehtävä 9. Kuntavaaleissa äänestysprosentti laski 62,5 %:sta 58,3 %:iin.

a) Kuinka monta prosenttiyksikköä äänestysprosentti laski?

b) Kuinka monta prosenttia äänestysprosentti laski?

Tehtävä 10. Kyselyn ensimmäisen päivänä Pyhätunturia kannatti 53 % ja Ahvenanmaata 47 %. Seuraavana päivänä oppilaat näkivät dokumentin Ahvenanmaalta, mikä johti siihen, että Ahvenanmaan kannatus nousi 50,2 prosenttiin. Montako prosenttia Pyhätunturin kannatus laski?